Dzintra Paegle

Dzintra Paegle (dzimusi Liepiņa ) ir latviešu letoniste un pedagoģe.

 Biogrāfija 
Beigusi Suntažu vidusskolu. Absolvējusi Latvijas Universitātes Vēstures un filozofijas fakultātes Latviešu valodas un literatūras nodaļu. 1974. gadā viņa aizstāvēja filoloģijas zinātņu kandidātes disertāciju ar nosaukumu "Zemkopības darba rīku nosaukumi Vidzemē".

No 1969. līdz 1972. gadam bijusi Valodas un literatūras institūta aspirante. Pēc disertācijas aizstāvēšanas sāka strādāt Latvijas Universitātes Latviešu valodas katedrā. No 1993. līdz 1999. gadam vadījusi Baltu valodu katedru. Docējusi dažādus akadēmiskos kursus. Bijusi Latvijas Universitātes mācībspēks līdz 2009. gadam, 2010. gadā kļuva par Ekonomikas un kultūras augstskolas asociēto profesori.

Ir sarakstījusi vairākas latviešu valodas mācību grāmatas. Par skolēnu zinātniskās biedrības darba organizēšanu 2001. gadā saņēmusi Latvijas Izglītības un zinātnes ministrijas Atzinības rakstu. Divas reizes saņēmusi Ata Kronvalda prēmiju (1989, 1991).

 Atsauces 

Kategorija:1943. gadā dzimušie
Kategorija:Latvijas valodnieki
Kategorija:Latvijas Universitātes absolventi
Kategorija:Latvijas Universitātes darbinieki
Kategorija:Ogres novadā dzimušie
Kategorija:Latvijas zinātnieces